C 280/6
LT
Europos Sąjungos oficialusis leidinys
2022 7 21
finansinį užstatą, paskolos suma gali būti padidinta, kad per ateinančius 12 mėnesių būtų patenkinti dėl šios veiklos atsirandantys likvidumo poreikiai.
Likvidumo poreikių, jau tenkinamų pagalbos priemonėmis pagal COVID-19 laikinąją sistemą, šis komunikatas neapima.
Likvidumo poreikius turėtų nustatyti patys paramos gavėjai (***); _____________ (*) Atitinkamas pagrindimas galėtų būti susijęs su pagalbos gavėjais, veiklą vykdančiais sektoriuose, kurie itin nukentėjo nuo Rusijos agresijos tiesioginio ar netiesioginio poveikio, įskaitant ribojamąsias ekonomines priemones, kurių ėmėsi Sąjunga ir jos tarptautiniai partneriai, taip pat atsakomąsias priemones, kurių ėmėsi Rusija.
Tas poveikis gali apimti tiekimo grandinių sutrikimus arba neįvykdytus mokėjimus iš Rusijos arba Ukrainos, didesnį kainų kintamumą energijos rinkose ir susijusius užstato poreikius, didesnę kibernetinių išpuolių riziką arba didėjančias konkrečių gamybos išteklių ar žaliavų kainas, kurias paveikė dabartinė krizė.
(**) Kaip apibrėžta Bendrojo bendrosios išimties reglamento I priede.
(***) Likvidumo planas gali apimti ir apyvartinį kapitalą, ir investicines sąnaudas.“;
29.
51 punktas pakeičiamas taip: „51.
Be pagal SESV 107 straipsnio 3 dalies c punktą turimų galimybių ir šiame komunikate išdėstytų galimybių, itin smarkų gamtinių dujų ir elektros energijos kainos padidėjimą, kurio įmonės trumpuoju laikotarpiu gali neturėti galimybės perkelti arba prie jo prisitaikyti, galėtų sušvelninti laikinoji parama.
Tai galėtų sušvelninti padarinius įmonėms ir padėti joms atlaikyti staigų išlaidų padidėjimą dėl dabartinės krizės.
Kita vertus, atsižvelgiant į tolesnį dujų tiekimo mažėjimą, taip pat svarbu išlaikyti paskatas mažinti paklausą ir palaipsniui parengti įmones pereiti prie mažesnio dujų vartojimo.
Kad daug energijos naudojančios įmonės galėtų tęsti veiklą, šiuo metu vis dar gali prireikti papildomos paramos.“;
30.
52 punktas pakeičiamas taip: „52.
Komisija tokią valstybės pagalbą laikys suderinama su vidaus rinka pagal SESV 107 straipsnio 3 dalies b punktą, jeigu bus laikomasi šių sąlygų: a. pagalba suteikiama ne vėliau kaip 2022 m. gruodžio 31 d. (*); b. pagalba gali būti teikiama tiesioginėmis dotacijomis, mokesčių (**) ir mokėjimų lengvatomis arba kitomis formomis, pavyzdžiui, grąžintinais avansais, garantijomis (***), paskolomis (****) ir nuosavu kapitalu, su sąlyga, kad bendra tokių priemonių nominalioji vertė neviršys taikomų pagalbos intensyvumo ir pagalbos viršutinių ribų; visos sumos turi būti nurodomos bruto, t. y. prieš mokesčių ar kitokios rinkliavos atskaitymą; c. pagalba, suteikta grąžintinų avansų, garantijų, paskolų ar kitų grąžinamųjų priemonių forma, gali būti konvertuojama į kitų formų pagalbą, pavyzdžiui, dotacijas, su sąlyga, kad konvertavimas atliekamas ne vėliau kaip 2023 m. birželio 30 d.; d. pagalba teikiama pagal schemą, kuriai numatytas tam tikras biudžetas.
Valstybės narės gali apriboti pagalbą veiklai, kuria remiami ekonomikai arba vidaus rinkos saugumui ir atsparumui ypač svarbūs konkretūs ekonomikos sektoriai.
Tačiau tokios ribos turi būti nustatytos bendrais bruožais ir neturėtų dirbtinai sumažinti galimų pagalbos gavėjų rato; e. pagal šį skirsnį tinkamos finansuoti išlaidos yra apskaičiuojamos remiantis su Rusijos agresija prieš Ukrainą susijusiu gamtinių dujų ir elektros energijos išlaidų padidėjimu.
Tinkamos finansuoti išlaidos gaunamos sudauginus gamtinių dujų ir elektros energijos vienetų, kuriuos nuo 2022 m. vasario 1 d. iki ne vėliau kaip 2022 m. gruodžio 31 d. (toliau – tinkamas finansuoti laikotarpis) pagalbos gavėjas (*****) kaip galutinis vartotojas nupirko iš išorės tiekėjų (******), skaičių ir kainos, kurią pagalbos gavėjas moka už suvartotą vienetą, padidėjimą (pvz., matuojamą EUR/MWh); jis turi būti apskaičiuojamas kaip vieneto kainos, kurią pagalbos gavėjas mokėjo konkretų mėnesį tinkamu finansuoti laikotarpiu, ir dvigubos (200 %) vidutinės vieneto kainos, kurią pagalbos gavėjas mokėjo baziniu laikotarpiu nuo 2021 m. sausio 1 d. iki 2021 m. gruodžio 31 d., skirtumas (*******).
Nuo 2022 m. rugsėjo 1 d. gamtinių dujų ir elektros kiekis, naudojamas tinkamoms finansuoti išlaidoms apskaičiuoti, neturi viršyti 70 % pagalbos gavėjo tuo pačiu 2021 m. laikotarpiu suvartoto kiekio;